CELEX: 62017TN0206
Language: fi
Date: 2017-04-03 00:00:00
Title: Asia T-206/17: Kanne 3.4.2017 – Argus Security Projects v. komissio ja EUBAM

19.6.2017   
            
            
               FI
            
            
               Euroopan unionin virallinen lehti
            
            
               C 195/33
            
         Kanne 3.4.2017 – Argus Security Projects v. komissio ja EUBAM
   (Asia T-206/17)
   (2017/C 195/46)
   Oikeudenkäyntikieli: ranska
   
      Asianosaiset
   
   
      Kantaja: Argus Security Projects Ltd (Limassol, Kypros) (edustajat: asianajajat T. Bontinck ja A. Guillerme)
   
      Vastaajat: Euroopan komissio ja Euroopan unionin yhdennetyn rajavalvonnan avustusoperaatio Libyassa (EUBAM Libya)
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa EUBAM Libyan 24.1.2017 tekemän päätöksen, jolla on korvattu 16.2.2014 tehty alkuperäinen päätös olla hyväksymättä tarjousta, jonka Agnus-yhtiö teki turvallisuuspalvelujen suorittamista Euroopan unionin Libyassa toteutettavaa yhdennetyn rajavalvonnan avustusoperaation yhteydessä koskevassa tarjouskilpailussa (sopimus EUBAM-13-020), ja sen päätöksen, että hankintasopimus tehdään Gardan kanssa
            
         
               —
            
            
               velvoittaa vastaajat korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1.
            
            
               Ensimmäinen kanneperuste perustuu unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25.10.2012 annetun Euroopan parlamentin ja neuvoston asetuksen N:o 966/2012 110 artiklan rikkomiseen (EUVL 2012, L 298, s. 1), tarjouspyyntöasiakirjoissa tarjouskilpailun ratkaisemiselle vahvistettujen sääntöjen ja erityisesti tarjoajille annettujen ohjeiden 4.1 ja 4.2 kohdan rikkomiseen sekä tarjoajien yhdenvertaisen kohtelun periaatteen ja syrjintäkiellon periaatteen loukkaamiseen. Kyseinen kanneperuste on jaettu kolmeen osaan:
               
                           —
                        
                        
                           ensimmäinen osa perustuu siihen, ettei sopimuksen ehtojen mukaisia teknisiä ja toiminnallisia resursseja ole otettu käyttöön
                        
                     
                           —
                        
                        
                           toinen osa perustuu siihen, ettei sopimuksen ehtojen mukaisia henkilöstöresursseja ole otettu käyttöön
                        
                     
                           —
                        
                        
                           kolmas osa perustuu siihen, että suunnitelma käyttöön ottamisesta on keinotekoinen ja siihen, että kokemus työskentelystä vihamielisessä ympäristössä on otettu huomioon.
                        
                     
         
               2.
            
            
               Toinen kanneperuste perustuu sopimuksen alkuperäisten ehtojen huomattavaan muuttamiseen ja yhdenvertaisen kohtelun periaatteen loukkaamiseen. Kyseinen kanneperuste on jaettu kahteen osaan:
               
                           —
                        
                        
                           ensimmäinen osa perustuu henkilöstöresurssien arviointiin
                        
                     
                           —
                        
                        
                           toinen osa perustuu teknillisten resurssien ja suunnitelman käyttöön ottamisesta arviointiin.